Коледна екскурзия в Белград с автобус от София Varna Tourist Service
Коледна екскурзия в Белград с автобус
Резервирайте от 316 лв
Маршрут: София – Ниш – Белград – Нови Сад – Белград – Ниш – София.
23.12.2018 – 26.12.2018 г.
Екскурзията е тридневна и включва 3 нощувки в Белград, в хотел Srbjia***, разглеждане с екскурзовод забележителностите на града, факултативна екскурзия до Нови Сад и разглеждане на Ниш. Настаняването е на база нощувка със закуска и вечеря, като вечерята на 24.12.2018 е с тристепенно меню, 1 напитка и жива музика в ресторанта на хотела.
ПЪРВИ ДЕН: 23.12.2018 – 04:30 ч. – хотел “Тримонциум” в Пловдив – трансфер Пловдив – София за тези, които желаят / 07:30 ч. – отпътуване от София – от Централна автогара София, сектор „Паркинг”. Качването в автобуса започва в 07:00 ч. Отпътуване по маршрут София – Ниш – Белград. По пътя – разглеждане на Ниш: пешеходна разходка в центъра на града: площад „Крал Милан” с паметника на освободителите на града, пешеходната търговска улица „Обреновичева”, университета, кметството, крепостта. Вечерта пристигане в Белград. Настаняване в хотела. Вечеря. Нощувка.
ВТОРИ ДЕН: 24.12.2018 – Закуска. Панорамна обиколка на Белград – църквата „Свети Сава”, Площада на републиката със статуята на княз Михаил Обренович, Народния театър, пл. „Теразие”, крепоста „Калемегдан”, пл. „Никола Пашич”, Парламента на Сърбия (Скупщината), Нови Белград. Свободно време. Вечеря (в ресторанта на хотела – тристепенно меню, 1 напитка за „добре дошли” и жива музика). Нощувка.
ТРЕТИ ДЕН: 25.12.2018 – Закуска. Свободен ден в Белград или факултативна полудневна екскурзия до областта Войводина с разглеждане на Нови Сад и Сремски Карловци – с доплащане 27 лв. за възрастни и 16 лв. за деца под 18 г., екскурзията се провежда при група от минимум 20 участника. Пешеходна разходка в центъра на Нови Сад – площада пред кметството, католическата катедрала „Света Богородица”, православната църква „Свети Георги”, синагогата. Фотопауза на Петроварадинската крепост – една от най-впечатляващите крепости в Югоизточна Европа, кацнала живописно на един хълм над Дунава на 3 км от Нови сад. Разходка из Сремски Карловци: Патриаршеския дворец, Съборната църква, Старата гимназия. Възможност за посещение на винарна и дегустация на вина в Сремски Карловци – център на известен винарски район. Завръщане в Белград. Свободно време. Вечеря. Нощувка.
ЧЕТВЪРТИ ДЕН: 26.12.2018 – Закуска. Разходка по централната улица „Княз Михаил”, възможност за разходка из Калемегдан (Белградската крепост) и разглеждане на военноисторическия музей, който се намира в самата крепост. 12:00 ч. – отпътуване от Белград. Вечерта пристигане на Централна автогара София, сектор “Паркинг”. Трансфер до Пловдив.
Хотел Srbija 3* е разположен на 15 мин. разстояние с транспорт от централната улица „Княз Михаил”. Намира се в тих и спокоен квартал на Белград, в непосредствена близост до красив парк. Хотелът предлага закуска на блок-маса и а-ла-карт меню в своите 2 ресторанта. В стаите: телевизор с кабелна телевизия, телефон, безплатен Wi-Fi интернет, климатик, мини-бар, самостоятелен санитарен възел със сешоар и всички необходими принадлежности.
Екскурзия до Нови Сад 27 лв.